stanford-oval/wikipedia huggingface dataset:
นินจา
ประวัติของนินจา

เนื่องจากตามลักษณะของนินจาที่ได้ชื่อว่านินจาไม่เคยทิ้งร่องรอยอะไรไว้รวมถึงไม่กล่าวคุยโวเกี่ยวกับผลงานของตัวเอง ซึ่งทำให้ผลงานหรือชีวประวัติของนินจาถูกเก็บไว้เป็นความลับ ซึ่งเป็นการยากที่จะหาข้อเท็จจริงเกี่ยวกับนินจา ในตำนานหนึ่งได้มีการกล่าวถึงมินาโมโตะ โนะ โยชิตสึเนะ ว่าได้มีเท็งงูมาสอนวิชาให้มินาโมโตะ โนะ โยชิตสึเนะเพื่อฝึกฝนเป็นนินจา โดยในประวัติศาสตร์ได้มีกล่าวไว้ว่ามีพระภิกษุชาวจีนรูปหนึ่งมาสอนเกี่ยวกับตำราพิชัยสงครามให้แก่มินาโมโตะ โนะ โยชิตสึเนะ
โทงากูเระ ริวได้กล่าวถึงนินจาในช่วงปลายยุคเฮอัง ไว้ว่านินจา ได้แบ่งออก เป็น 2 ฝ่ายหลัก คือ อิงะ และโคงะ ได้ร่วมต่อสู้กัน ซึ่งในนิยายหรือการ์ตูนจะกล่าวถึงการต่อสู้ระหว่างสองฝ่ายนี้
ในยุคคามากูระ ได้มีประวัติศาสตร์กล่าวไว้ถึง คูซูโนกิ มาซาชิเงะ ได้ใช้เทคนิคในการรบซึ่งมีลักษณะใกล้เคียงกับวิชานินจา ต่อมาในช่วง ยุคเซ็งโงกุ (หรือที่รู้จักกันว่าเป็นยุคสงคราม)  ไดเมียวที่มีชื่อเสียงทุกคนมีนินจาอยู่ภายใต้การปกครองสำหรับการเป็นสายลับลอบสืบข้อมูลของฝ่ายตรงข้าม ในยุคสงครามการรู้ข้อมูลและแผนการของฝ่ายข้าศึก จะทำให้มีชัยชนะเหนือกว่า ไดเมียวบางคนได้ถูกกล่าวว่าเป็นนินจาเอง ซานาดะ ยูกิมูระ หัวหน้ากลุ่มซานาดะ ได้ชื่อว่าเป็นกลุ่มนินจา หลังจากที่ซานาดะ ยูกิมูระนำกลุ่มทหารเพียง 3,000 คนปกป้องปราสาท สู้กับกองทัพ 50,000 คนของโทกูงาวะ ฮิเดะตะดะ
ในยุคเดียวกัน โทกูงาวะ อิเอยาซุ ได้มีการใช้นินจา จนท้ายที่สุดได้ชนะสงครามและตั้งตัวเป็นโชกุนของประเทศญี่ปุ่น มีการกล่าวถึงผลงานกลุ่มนินจา นำโดยฮัตโตริ ฮันโซ หัวหน้ากลุ่มนินจาฝ่ายอิงะ เป็นผู้นำทางให้อิเอยาสุหลบหนีออกมาในช่องเขานาระภายหลังจากที่ลอบโจมตีทัพของ โอดะ โนบูนางะ สงครามครั้งสุดท้ายที่มีการกล่าวถึงนินจา ในช่วงยุคของโชกุนโทกูงาวะ คือสงครามกลางเมืองที่ชิมาบาระ ของกลุ่มชาวนาที่โกรธแค้นฝ่ายรัฐบาลที่เรียกเก็บภาษีแพง เมื่อสิ้นสุดสงครามนินจาเริ่มหมดหน้าที่ โดยนินจาบางคนได้มาอยู่ในกลุ่มโอนิวาบัง กลุ่มรักษาความปลอดภัยของปราสาทเอโดะ ทำหน้าที่ปกป้องผู้ร้ายและขณะเดียวกันก็แอบสืบข้อมูลของไดเมียวคนอื่น นินจาคนอื่นจะเก็บตัวปลอมปนกับชาวนาโดยยังคงฝึกฝนตัวเองอยู่ตลอดเวลาเพื่อพร้อมที่จะได้ใช้วิชานินจาที่อาจจะมีสงครามเกิดขึ้น ในช่วงยุค 200 ปีหลังจากของตระกูลโทกูงาวะ ไม่มีเหตุการณ์รุนแรงใดเกิดขึ้น ทำให้ไม่มีการสืบต่อวิชานินจา โดยมีการสืบต่อผ่านทางปากต่อปากและคนสนิทเท่านั้น
ในยุคเอโดะ นินจาได้เป็นที่นิยมในหนังสือและการแสดง วิชานินจาต่าง ๆ รวมทั้ง การล่องหน การกระโดดสูง การท่องมนต์นินจา และการเรียกกบยักษ์มาช่วยต่อสู้ ถูกสร้างขึ้นในยุคนี้สำหรับใช้ประกอบในการแสดง เพื่อความบันเทิง
คาถาของนินจา

มีหลายคนบอกว่านินจาสามารถหายตัวได้ภายในพริบตา มีคาถาอาคม เวทมนตร์ อยู่มากมาย แต่แท้ที่จริงแล้วนินจาก็เป็นมนุษย์ทั่วไป สิ่งที่พวกเขาทำได้เกิดจากการฝึกฝนล้วน ๆ ไม่เกี่ยวข้องกับความพิเศษใด ๆ ทั้งสิ้น เช่น การล่องหนหายตัว นินจาก็ใช้วิธีส่วนตัวในการตบตาคนอื่นให้ดูเหมือนว่าพวกเขาสามารถหายตัวได้ก็เท่านั้น ซึ่งนั่นก็หมายความว่าพวกคาถาทั้งหลายก็เป็นเพียงเรื่องที่แต่งเติมเพิ่มสีสันเข้าไปให้นินจาสมัยใหม่ที่เน้นเรื่องราวของการโชว์และความบันเทิงนั้นดูมีความน่าสนใจขึ้น
อาวุธของนินจา

นินจามีอาวุธที่พวกเขาพกติดตัวไว้ใช้ในยามจำเป็นและอาวุธแต่ละอย่างของนินจานั้นค่อนข้างมีขนาดที่พกพาสะดวกและง่ายต่อการใช้
อาวุธของนินจา > ดาบ

ดาบเปรียบเสมือนมือขวาของนินจา สั้น เล็ก เรียว บาง แต่คม ซึ่งจะเน้นการใช้แทงในระยะประชิด (ดาบนินจาซึ่งเล็กกว่าคาตานะของซามูไร แต่ใหญ่กว่าวากิซาชิ)
อาวุธของนินจา > ดาวกระจาย

บทความหลัก: ดาวกระจาย (อาวุธ)
ดาวกระจาย (ญี่ปุ่น: 手裏剣; โรมาจิ: shuriken, ชุริเก็ง) ซึ่งนินจาส่วนใหญ่พกมา ซึ่งจุดประสงค์หลักจริง ๆ ไม่ได้อยู่ที่การฆ่า แต่กลับเป็นการสกัดการเคลื่อนไหวของฝ่ายตรงข้ามมากกว่า บางทีก็อาจมีการเคลือบยาพิษอีกด้วย
อาวุธของนินจา > คูไน

บทความหลัก: คูไน
คูไนมีไว้ขุดหลุมหรือขว้างใส่ศัตรูเหมือนดาวกระจาย
อาวุธของนินจา > สนับมือ

สนับมือ เป็นอาวุธที่ต้องสวมเข้าที่มือ เพื่อปัดดาบของศัตรูหรือชกศัตรู
อาวุธของนินจา > กับดักโลหะ

กับดักโลหะเป็นอาวุธที่ต้องโยนลงพื้นเวลาหนีศัตรู กับดักนี้จะปักติดกับเท้าของศัตรู
อาวุธของนินจา > ตะขอยืดหยุ่น

ตะขอยืดหยุ่นสามารถพับเก็บได้ ใช้เป็นเครื่องมือเมื่อปีนกำแพง
ความแตกต่างของนินจากับซามูไร

นินจากับซามูไรนั้นก็คือทหารของโชกุนเฉกเช่นเดียวกัน แต่จะแตกต่างกันอย่างชัดเจนตรงที่ซามูไรนั้นเปรียบเสมือนทัพหน้าที่คอยออกสู้รบปรบมือกับฝ่ายตรงข้ามอย่างโจ่งแจ้ง แต่กับนินจาแล้ว พวกเขาคือหน่วยที่มีหน้าที่เสาะหาข้อมูลลับของฝ่ายตรงข้ามโดยตรง พวกเขาจะทำงานกันอย่างลับ ๆ ไม่เปิดเผย ชอบทำงานกับความมืดเป็นอย่างยิ่ง และแยกส่วนออกจากซามูไรอย่างชัดเจน
เครื่องแต่งกาย

เครื่องแต่งกายของนินจานั้นก็คงเป็นการสวมชุดดำทั้งชุด โพกหน้าปิดปากด้วยผ้าสีดำเช่นกัน ซึ่งนั่นอาจเป็นภาพที่เห็นได้ทั่วไปตามสื่อต่าง ๆ ซึ่งแท้ที่จริงแล้วไม่มีหลักฐานใด ๆ ชี้ชัดว่าเครื่องแต่งกายของนินจานั้นเป็นเช่นไร แต่โดยหลักการแล้ว พวกเขาก็คงต้องใส่ชุดที่สามารถอำพรางตัวได้ เนื้อผ้าน้ำหนักเบา เพื่อการทำงานที่ง่ายและสะดวก และในเมื่อส่วนใหญ่นินจาทำงานในเวลากลางคืน เพราะฉะนั้นเสื้อผ้าสีดำก็น่าจะเป็นอะไรที่เหมาะสมกับพวกเขาที่สุดแล้ว ซึ่งส่วนใหญ่ที่เห็นก็จะไล่ลงมาตั้งแต่หมวกคลุมศีรษะ ผ้าปิดปาก ชุดสีดำไล่ยาวลงไปถึงด้านล่าง
ในปัจจุบัน

มีหลายคนยังคงบอกว่า นินจายังคงมีตัวตนอยู่ โดยทำงานหน่วยข่าวกรองของประเทศญี่ปุ่น แต่เท็จจริงประการใดยังไม่มีใครรู้แน่ชัด ส่วนสำนักนินจาหรือหมู่บ้านนินจาอิงะก็กลายไปเป็นสถานที่ท่องเที่ยวไปแล้ว แต่ถ้าหากพูดถึงวิชานินจิตสึที่เป็นวิชาดั้งเดิมของนินจาก็ยังมีอยู่ โดย “สำนักบูจินกัน” ที่ประเทศญี่ปุ่นยังมีการสืบทอดและเปิดสอนกับบุคคลทั่วไปที่สนใจศาสตร์แห่งนินจาอย่างแท้จริง โดยคุณมาซากิ ฮัตสึมิ เป็นผู้สืบทอดรุ่นที่ 34 มากไปกว่านั้นผู้ฝึกสอนของสำนักนี้ก็เป็นผู้สอนให้กับกองทหารและตำรวจทั่วโลก (นาวิกโยธินสหรัฐอเมริกาก็มีหลักสูตรการเรียนบางส่วนที่ได้รับจากสำนักบูจินกันด้วย) ซึ่งส่วนในประเทศไทยก็มีโรงฝึกบูจินกันที่เปิดสอนศิลปะการต่อสู้ของญี่ปุ่นแบบจริงจังกันอยู่
ดูเพิ่ม

คูโนอิจิ
นินจุตสึ
อิชิกาวะ โกเอมง
เนซูมิ โคโซ
นินจาคาถาโอ้โฮเฮะ หรือนารุโตะ
แหล่งข้อมูลอื่น

ชิโนบิไคนินจุตสึ
บูจินกัน บูโด ไทจุสสุ เก็บถาวร 2005-11-10 ที่ เวย์แบ็กแมชชีน
เกนบูคัน นินโป ไทจุทสุ เก็บถาวร 2019-11-02 ที่ เวย์แบ็กแมชชีน
จักรกฤษณ์ กนกพจนานนท์

| จักรกฤษณ์ กนกพจนานนท์ |
| --- | --- |
เกิด: 27 สิงหาคม พ.ศ. 2527 (40 ปี) อำเภอไชยวาน จังหวัดอุดรธานี ประเทศไทย
ส่วนสูง: 183 ซม.
อาชีพ: นักแสดง, สตั๊นแมน, นายแบบ
สังกัด: โพลีพลัส
จักรกฤษณ์ กนกพจนานนท์ ชื่อเล่น เจเจ เกิดเมื่อวันที่ (27 สิงหาคม พ.ศ.2527) เป็นนักแสดงและสตั๊นแมนชาวไทย
ประวัติ

จักรกฤษณ์ เป็นที่รู้จักจากละครเรื่อง พระจันทร์ลายพยัคฆ์ ทางช่อง 7 จบการศึกษาจากมหาวิทยาลัยกรุงเทพ คณะบริหารธุรกิจ
ก่อนเข้าสู่วงการบันเทิงเคยทำงานเป็นสตั๊นแมนให้กับภาพยนตร์ฮอลลีวู้ดหลายเรื่อง อาทิ Hangover ภาค 2 เป็นต้นฯ
ผลงาน > ละครโทรทัศน์

พระจันทร์ลายพยัคฆ์ ช่อง 7 รับบท ชัย (2553)
รักไม่มีวันตาย ช่อง 3 (2554)
ศีล 5 คนกล้าท้าอธรรม ช่อง 5 รับบท เว่ย เบอร์ 2 (ร.ต.ต.วิทยา ตั้งสุทธิกร) (2555-2558)
เลือดตัดเลือด ช่อง 7 (2558)
บ่วงบรรจถรณ์ ช่อง 3 (2560)
คุณแม่มาเฟีย ช่อง จีเอ็มเอ็ม 25 รับบท ฉีฟง (2563)
ผลงาน > ละครซิตคอม

คู่กิ๊กพริกกะเกลือ ช่อง 7 (2557) รับบท ตี๋ (รับเชิญ)
ผลงาน > ภาพยนตร์

Fighting Fish (ดุ ดวล ดิบ) (2555)
ไอ้หนุ่มกังนัม (A Man Will Rise) (2556)
Sridevi Bungalow 2562 (ภาพยนตร์อินเดีย)
๔๐๐ นักรบขุนรองปลัดชู (2561)
Marakkar: Lion of the Arabian Sea 2564 (ภาพยนตร์อินเดีย)
เซียวหลวน

ขุนนางของรัฐวุยก๊ก
| เซียวหลวน (ยฺเหวียน เช่า) |
| --- | --- |
爰邵

เสนาบดีกรมรักษาราชวัง (衛尉 เว่ย์เว่ย์)
ดำรงตำแหน่ง ค.ศ. ? (?) – ค.ศ. ? (?)
ผู้พิทักษ์ทัพกำจัดเชลย (殄虜護軍 เถียนหลู่ฮู่จฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจฮวน
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
บุตร: ยฺเหวียน ฮ่าน ยฺเหวียน ฉ่าง ยฺเหวียน เชี่ยน
อาชีพ: ขุนนาง
ชื่อรอง: เหวินปั๋ว (文伯)

เซียวหลวน มีชื่อในภาษาจีนกลางว่า ยฺเหวียน เช่า (จีน: 爰邵; พินอิน: Yuán Shào) ชื่อรอง เหวินปั๋ว (จีน: 文伯; พินอิน: Wénbó) เป็นขุนนางของรัฐวุยก๊กในยุคสามก๊กของจีน
ประวัติ

เซียวหลวนเริ่มรับราชการจากตำแหน่งเจ้าพนักงานเสมียน (幹吏 ก้านหลี่) ขึ้นมีมามีตำแหน่งสูงสุดเป็นเสนาบดีกรมรักษาราชวัง (衛尉 เว่ย์เว่ย์)
ในปี ค.ศ. 263 เตงงายขุนพลวุยก๊กนำกำลังทหารบุกรัฐจ๊กก๊กที่เป็นรัฐอริของวุยก๊ก เซียวหลวนติดตามมาในทัพของเตงงายโดยมีตำแหน่งเป็นผู้พิทักษ์ทัพกำจัดเชลย (殄虜護軍 เถียนหลู่ฮู่จฺวิน) เตงงายฝันว่าตนนั่งอยู่บนภูเขา แล้วมีน้ำไหลจากบนภูเขา เตงงายจึงถามเซียวหลวนถึงความหมายของความฝัน เซียวเหลวนตอบว่า "ตามแผนภูมิกว้า (卦) ในคัมภีร์อี้จิง (易經) บนภูเขามีน้ำคือเจี่ยน (蹇) คำอธิบายของเจี่ยนมีว่า 'เจี่ยนเป็นคุณในทิศตะวันตกเฉียงใต้ แต่เป็นโทษในทิศตะวันออกเฉียงเหนือ' ขงจู๊ (ขงจื๊อ) กล่าวว่า 'เจี่ยนเป็นคุณในทิศตะวันตกเฉียงใต้ ไปทางตะวันตกเฉียงใต้จะได้ความสำเร็จ เป็นโทษในทิศตะวันออกเฉียงเหนือ จะนำไปสู่การจบสิ้นลงในที่สุด' ท่านขุนพลจะสามารถปราบจ๊กได้ แต่จะไม่สามารถกลับไปวุยได้!" เตงงายฟังคำของเซียวหลวนก็รู้สึกไม่พอใจและไม่สบายใจ ภายหลังปรากฏว่าคำแก้ความฝันของเซียวหลวนกลายเป็นความจริง เมื่อเตงงายสามารถพิชิตจ๊กก๊กสำเร็จ แต่กลับถูกจงโฮยขุนพลวุยก๊กอีกคนใส่ร้ายทำให้ถูกจับใส่รถนักโทษส่งตัวไปลกเอี๋ยง (洛陽 ลั่วหยาง) ระหว่างทางก็ถูกสังหารโดยเตนซก (田續 เถียน ซฺวี่) นายทหารวุยก๊กที่อุยก๋วนให้ไล่ตามไปสังหารเตงงาย
ครอบครัว

เซียวหลวนมีบุตรชาย 3 คน
ยฺเหวียน ฮ่าน (爰翰) บุตรชายคนโต ดำรงตำแหน่งเจ้าเมือง (太守 ไท่โฉ่ว ) ของเมืองฮอตั๋ง (河東郡 เหอตงจฺวิ้น )
บุตรชายของยฺเหวียน ฮ่านชื่อ ยฺเหวียน ยฺหวี (爰俞) ชื่อรอง ชื่อตู (世都) ใช้คำสอนของกงซุน หลง (公孫龍) ในการอภิปรายเหตุผลอย่างเฉียบแหลม มีชื่อเสียงในเรื่องความสามารถตั้งแต่วัยเด็ก ได้เข้ารับราชการในสำนักของเสนาบดีกลาโหม (太尉 ไท่เว่ย์) ได้เลื่อนตำแหน่งอย่างต่อเนื่องเป็นขุนนางมหาดเล็ก (侍中 ชื่อจง), หัวหน้าสำนักราชเลขาธิการราชวัง (中書令 จงชูลิ่ง) และผู้กำกับสำนักราชเลขาธิการราชวัง (中書監 จงชูเจียน)
ยฺเหวียน ฉ่าง (爰敞) บุตรชายคนรอง ดำรงตำแหน่งเสนาบดีพระคลัง (大司農 ต้าซือหนง)
ยฺเหวียน เชี่ยน (爰倩) บุตรชายคนเล้ก ชื่อรอง จฺวินโย่ว (君幼) เป็นคนใจกว้างและมีความสามารถ มีชื่อเสียงในเรื่องความขยันหมั่นเพียง ดำรงตำแหน่งเป็นข้าหลวงมณฑล (刺史 ชื่อฉื่อ) ของมณฑลเกงจิ๋ว (冀州 จิงโจว) และผู้นำของกำลังทหารราชองครักษ์ฝ่ายขวาของรัชทายาท (太子右衛 ไท่จื่อโย่วเว่ย์) มีอีกชื่อหนึ่งว่า ยฺเหวียน จิ่ง (爰𩇕) รวมกับกุอั๋น (句安 โกว อาน) ติดตามจงโฮยในการบุกจ๊กก๊ก
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ฝาง เสฺวียนหลิง (648). จิ้นชู.
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ซุนโจย  เซียวค้า  เซียวหลวน  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลิว ฉือ  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  เฮ่งเสียง  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เคาหงี  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกิ๋น  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  เอียวหัว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  เจ็ดปราชญ์แห่งป่าไผ่  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน  เฮ่งเพา
ดับเบิลโอกันดั้ม

GN-0000 ดับเบิ้ลโอกันดั้ม(ญี่ปุ่น: 00ガンダム  ;อังกฤษ: 00 Gundam) เป็นโมบิลสูทตัวเอกเครื่องที่สองในการ์ตูนญี่ปุ่น อะนิเมะ โมบิลสูทกันดั้มดับเบิลโอ ออกแบบโดยคาเนทาเกะ เอบิคาวะ
| GN-0000 ดับเบิ้ลโอกันดั้ม > ข้อมูลทั่วไป |
| --- | --- |
ประเภท: โมบิลสูท
ความสูง: 18.3 เมตร
น้ำหนัก: 54.9 ตัน
เกราะ: Eคาร์บอน
อุปกรณ์: GNซอร์ดทูว์ GNบีมเซเบอร์ GNชิลด์
คุณสมบัติพิเศษ: GNไดรฟ์ ทรานแซมซิสเต็ม ทวินไดรฟ์ซิสเต็ม
นักบินสำคัญ: เซ็ตสึนะ เอฟ. เซย์เอย์
ด ค ก
ดับเบิ้ลโอควอนต้า

| GNT-0000 ดับเบิ้ลโอควอนต้า > ข้อมูลทั่วไป |
| --- | --- |
ประเภท: โมบิลสูท
ความสูง: 18.3 เมตร
น้ำหนัก: 63.5 ตัน
เกราะ: Eคาร์บอน
อุปกรณ์: GNซอร์ดไฟฟ์ GNซอร์ดบิท GNชิลด์
คุณสมบัติพิเศษ: GNไดรฟ์ ทรานแซมซิสเต็ม ทวินไดรฟ์ซิสเต็ม ทรานแซมเบิร์สท์ ควอนตัมซิสเต็ม เวดาเทอมินัล
นักบินสำคัญ: เซ็ตสึนะ เอฟ. เซย์เอย์
ด ค ก
ปรากฏตัวในภาคภาพยนตร์ โมบิลสูทกันดั้มดับเบิ้ลโอ อเวคเคนนิงออฟเดอะเทรลเบลซเซอร์ และเป็นกันดั้มที่เซ็ตสึนะใช้แทนดับเบิ้ลโอไรเซอร์ ชื่อ ควอนตา นั้นมาจากระบบควอนตัมซิสเต็มซึ่งเป็นระบบพิเศษเฉพาะดับเบิ้ลโอควอนต้า
ดับเบิ้ลโอควอนตาได้รับการออกแบบไว้ให้อินโนเวเตอร์ที่แท้จริง คือ เซ็ตสึนะ ใช้งานโดยเฉพาะ ใช้โครงสร้างหลักแบบเดียวกับดับเบิ้ลโอกันดั้ม GNไดรฟ์ที่ดับเบิ้ลโอควอนต้านั้นเป็นเตาที่สร้างใหม่และได้รับการออกแบบให้ทำงานร่วมกันผ่านระบบทวินไดรฟ์ตั้งแต่แรก จึงไม่ต้องทำการปรับแต่งอีก GNไดรฟ์เตาแรกของควอนต้าจะอยู่ที่ลำตัวเหมือนกันดั้มรุ่นที่สาม แต่เตาที่สองนั้นจะติดไว้กับโล่GNชิลด์ที่ไหล่ซ้าย ซึ่งโล่นี้มีแขนกลที่ทำให้ขยับตำแหน่งได้ ดับเบิ้ลโอควอนต้านั้นมีระบบย่อยของเวด้าอยู่ในตัวและสามารถใช้ควอนตัมซิสเต็มซึ่งเป็นทรานแซมเบิร์สท์ที่สามารถใช้สื่อสารกับสิ่งมีชีวิตโลหะเปลี่ยนรูปจากต่างดาวได้ โดยเมื่อจะใช้ควอนตัมซิสเต็ม ดับเบิ้ลโอควอนต้าก็จะเลื่อนให้GNไดรฟ์ทั้งสองเชื่อมต่อกันโดยตรง
อาวุธหลักของดับเบิ้ลโอควอนต้าก็คือดาบGNซอร์ดไฟฟ์ ซึ่งมีส่วนใบมีดเป็นผลึกใส GNซอร์ดไฟฟ์นี้สามารถใช้เป็นบีมไรเฟิลได้เหมือนรุ่นก่อนๆ ในโล่ของควอนต้ามีบีมกันติดไว้และใช้เก็บGNซอร์ดบิท ซึ่งเป็นอาวุธควบคุมระยะไกลแบบGNบิทที่ใช้ฟันและแทงศัตรูโดยเฉพาะขนาดต่างๆกันอีกหกเล่ม GNซอร์ดบิทนี้มีด้ามจับซ่อนไว้ให้สามารถใช้ถือเป็นมีดดาบแบบปกติได้ GNซอร์ดบิทยังสามารถประกอบเข้ากับGNซอร์ดไฟฟ์เพื่อเพิ่มอานุภาพเป็นGNบัสเตอร์ซอร์ดหรือGNบัสเตอร์ไรเฟิลได้ตามการใช้งาน ดับเบิ้ลโอควอนต้ายังสามารถใช้ไรเซอร์ซอร์ดที่เป็นไม้ตายของดับเบิ้ลโอไรเซอร์ได้ และGNซอร์ดบิทยังสามารถสร้างGNฟิลด์ที่มีกำลังสูงจนสามารถใช้เป็นเหมือนประตูมิติสำหรับเทเลพอร์ทดับเบิ้ลโอควอนต้าเป็นระยะทางไกลๆได้ ซึ่งในที่สุดนั้น เซ็ตสึนะได้เดินทางไปยังดาวแม่ของสิ่งมีชีวิตโลหะเปลี่ยนรูปจากต่างดาวแล้วใช้ควอนตัมซิสเต็มเพื่อสื่อสาร ก่อนที่เซ็ตสึนะและดับเบิ้ลโอควอนต้าจะรวมกับสิ่งมีชีวิตโลหะเปลี่ยนรูปจากต่างดาวให้ทั้งสองเผ่าพันธุ์สามารถทำความเข้าใจกันได้
รูปแบบอื่นๆ > GN-0000/7S ดับเบิ้ลโอกันดั้มเซเว่นซอร์ด

ปรากฏตัวในเรื่องสั้นชุด กันดั้ม 00V
เป็นชุดอุปกรณ์ของดับเบิ้ลโอกันดั้มซึ่งใช้รูปแบบดาบเจ็ดเล่มของกันดั้มเอ็กเซีย โดยGNซอร์ดทูว์นั้นเปลี่ยนเป็นแบบดาบคู่ซึ่งความยาวไม่เท่ากัน โดยเล่มยาวนั้นจะใช้เป็นบีมไรเฟิลได้รุนแรงกว่าเดิม ส่วนเล่มสั้นนั้นสามารถยิงส่วนใบมีดไปโจมตีศัตรูจากระยห่างและดึงกลับมาด้วยสายเคเบิลได้ ที่ขาของดับเบิ้ลโอเซเว่นซอร์ดนั้นติดตั้งGNคาตาร์ซึ่งเป็นใบมีดที่เร่งความร้อนด้วยอนุภาคGN และสุดท้ายคือGNบัสเตอร์ซอร์ดทูว์ขนาดใหญ่ที่ดัดแปลงมาจากที่โมบิลสูทของเอลอว์ GNX-607T/AC จิงซ์ทูว์ซอร์ดใช้ ซึ่งขณะที่ไม่ใช้งานนั้นดับเบิ้ลโอกันดั้มจะติดGNบัสเตอร์ซอร์ดทูว์ไว้ที่ไหล่เหมือนโล่ ซึ่งในสภาพนี้GNบัสเตอร์ซอร์ดทูว์จะสามารถสร้างGNฟิลด์ได้ เนื่องจากมีปัญหาที่วัสดุของGNคาตาร์นั้นไม่สามารถทนความร้อนได้ดีพอ และพาร์ทเซเว่นซอร์ดนี้ไม่สามารถใช้ร่วมกับโอไรเซอร์ได้ จึงไม่มีการใช้งานจริง
ในเนื้อเรื่องของ กันดั้ม 00V เซนกิ ดับเบิ้ลโอกันดั้มได้เปลี่ยนมาใช้อุปกรณ์แบบเซเวนซอร์ดหลังสงครามกับอินโนเวเตอร์ เป็น GN-0000/7SG ดับเบิ้ลโอกันดั้มเซเว่นซอร์ดแสลชจี โดยเพิ่มGNซอร์ดทูว์บลาสเตอร์ซึ่งเป็นปืนที่มีลักษณะคล้ายGNซอร์ดทูว์เข้าไปเป็นอาวุธเสริม เนื่องจากดับเบิ้ลโอกันดั้มเหลือGNไดรฟ์เพียงเตาเดียวจึงใช้ถังประจุอนุภาคGNแทนGNไดรฟ์เตาที่สอง แม้ว่าดับเบิ้ลโอกันดั้มจะสามารถปฏิบัติการได้แต่ก็ไม่สามารถใช้ทรานแซมได้ แต่ก็มีข้อมูลจำลองของรุ่นที่ใช้ถังประจุอนุภาคแทนGNไดรฟ์ทั้งสอง คือ GN-0000GNHW/7SGD2 ดับเบิ้ลโอกันดั้มเซเว่นซอร์ดแสลชG อินสเปคชั่น ซึ่งไม่มีการสร้างจริงแต่เป็นข้อมูลสำหรับใช้ในซิมูเลเตอร์ ซึ่งในซิมูเลเตอร์ที่ใช้ศึกษานั้นรุ่นอินสเปคชั่นจะมีสมรรถนะโดยรวมสูงกว่าประมาณ5% ข้อมูลจำลองการทำงานของรุ่นอินสเปคชั่นนี้ทำให้เซเลสเชี่ยลบีอิ้งสามารถปรับปรุงดับเบิ้ลโอไรเซอร์ให้ใช้ถังประจุอนุภาคGNแทนGNไดรฟ์ทั้งสองเตาได้
รูปแบบอื่นๆ > GN-0000+GNR-010/XN  ดับเบิ้ลโอซันไรเซอร์

ปรากฏตัวในเรื่องสั้นชุด กันดั้ม 00V
เป็นร่างที่ดับเบิ้ลโอกันดั้มประกอบกับซันไรเซอร์(อังกฤษ: XN Raiser)ซึ่งเป็นโอไรเซอร์ที่ติดตั้งซันยูนิตสำหรับเพิ่มความสามารถในการต่อสู้ของโอไรเซอร์ เมื่อประกอบกันเป็นดับเบิ้ลโอซันไรเซอร์นั้น ซันไรเซอร์จะเป็นแบ็คแพ็คอยู่ด้านหลังโดยไม่กางปีกออกมาปิดส่วนไหล่เหมือนโอไรเซอร์ ซันยูนิตนี้มีอาวุธเสริมเป็นดาบGNบัสเตอร์ซอร์ดทรีขนาดใหญ่สองเล่ม และมีแขนกลเสริมให้ดับเบิ้ลโอซันไรเซอร์ใช้ดาบได้สี่เล่มพร้อมๆกัน ดับเบิ้ลโอกันดั้มยังสามารถติดตั้งซันยูนิตได้โดยไม่ต้องประกอบกับโอไรเซอร์ ซึ่งในสภาพนี้จะเรียกว่า GN-0000/XN ซันดับเบิ้ลโอกันดั้ม แต่ซันยูนิตก็เป็นเพียงอุปกรณ์ที่ออกแบบไว้โดยไม่มีการสร้างจริง
รูปแบบอื่นๆ > GNT-0000/FS ดับเบิ้ลโอควอนต้า ฟุลเซเบอร์

ปรากฏตัวในภาค กันดั้ม 00V เซนกิ
เป็นรูปแบบของดับเบิ้ลโอควอนต้าที่ใช้อุปกรณ์ GNซอร์ดโฟว์ฟุลเซเบอร์ ซึ่งเป็นอุปกรณ์ที่ออกแบบให้ใช้กับดับเบิ้ลโอควอนต้าในขณะที่ยังพัฒนาไม่เสร็จ โดยทำงานเหมือนโอไรเซอร์ที่ช่วยปรับระดับการทำงานของGNไดรฟ์ผ่านทวินไดรฟ์ซิสเต็ม อุปกรณ์GNซอร์ดโฟว์นั้นเป็นGNบัสเตอร์ซอร์ดขนาดใหญ่ติดที่ไหล่ขวา และมีGNกันเบลดซึ่งเป็นGNซอร์ดขนาดเล็กอีกสามเล่มติดมาด้วย GNกันเบลดสองเล่มสามารถประกอบกันเป็นดาบสองปลายแบบGNซอร์ดทูว์ได้ และเมื่อGNกันเบลดประกอบเข้ากับGNซอร์ดโฟว์ก็จะช่วยเพิ่มพลังทำลายให้ยิงเป็นGNลันเชอร์ได้ อุปกรณ์ GNซอร์ดโฟว์ฟุลเซเบอร์ นี้เป็นเพียงข้อมูลจำลองในฐานข้อมูลของเวด้า เนื่องจากไม่มีความจำเป็นเพราะดับเบิ้ลโอควอนต้านั้นใช้GNไดรฟ์ที่เข้ากันได้โดยไม่จำเป็นต้องปรับแต่ง
แหล่งข้อมูลอื่น

เว็บไซต์อย่างเป็นทางการ เก็บถาวร 2009-08-15 ที่ เวย์แบ็กแมชชีน (ญี่ปุ่น)
ดูเพิ่ม

รายชื่อหุ่นยนต์ในกันดั้มซีรีส์
รีบอนส์กันดั้ม

CB-0000G/C รีบอนส์กันดั้ม(ญี่ปุ่น: リボーンズガンダム  ;อังกฤษ: Reborns Gundam) เป็นโมบิลสูทตัวร้ายในการ์ตูนญี่ปุ่น อนิเมะ โมบิลสูทกันดั้มดับเบิลโอ ออกแบบโดยคาเนทาเกะ เอบิคาวะ และรูปแบบต่างๆของรีบอนส์กันดั้มยังมักมีบทบาทสำคัญในภาคที่ปรากฏตัวด้วยเช่นกัน
| CB-0000G/C รีบอนส์กันดั้ม > ข้อมูลทั่วไป |
| --- | --- |
ประเภท: โมบิลสูทแบบแปลงร่างได้
ความสูง: 23.3 เมตร
น้ำหนัก: 79.1 ตัน
เกราะ: Eคาร์บอน
อุปกรณ์: GNบีมเซเบอร์ขนาดใหญ่ GNบัสเตอร์ไรเฟิล GNฟินแฟงก์ GNคลอว์ เอกเนอวิป GNชิลด์
คุณสมบัติพิเศษ: GNไดรฟ์เทา ทรานแซมซิสเต็ม ทวินไดรฟ์ซิสเต็ม
นักบินสำคัญ: ริบบอน อัลมาร์ค
ด ค ก
เนื้อเรื่อง

รีบอนส์กันดั้มเป็นประจำตัวของริบบอน อัลมาร์ค โดยรวมลักษณะของ CBY-077 GNแคนน่อน กับ CBY-001 ไอกันดั้มเข้าเป็นเครื่องเดียว ทำให้เป็นโมบิลสูทที่สามารถใช้งานได้ในทุกสถานการโดยไม่ต้องมีกำลังสนับสนุน ซึ่งในบรรดาโมบิลสูทของอินโนเวเตอร์นั้น รีบอนส์กันดั้มเป็นโมบิลสูทเพียงเครื่องเดียวที่ไม่ได้เชื่อมระบบเข้ากับเวดาจึงไม่ได้รับผลกระทบจากไทรอัลฟิลด์ของเซราฟิมกันดั้ม นอกจากนั้นยังเป็นโมบิลสูทเครื่องที่สองต่อจากดับเบิลโอกันดั้มซึ่งใช้ระบบทวินไดรฟ์ แต่รีบอนส์กันดั้มจะใช้GNไดรฟ์เทาเป็นเครื่องกำเนิดพลังงานแทนGNไดรฟ์
ร่างรีบอนส์กันดั้มนั้นจะเป็นร่างที่ใช้ในการต่อสู้ทั่วไป โดยใช้อาวุธหลักเป็นGNบีมเซเบอร์ขนาดใหญ่และปืน GNบัสเตอร์ไรเฟิลซึ่งมีอานุภาพสูง มือของรีบอนส์กันดั้มสามารถแผ่อนุภาคออกมาเป็นกงเล็บGNคลอว์ได้ ด้านหลังของรีบอนส์กันดั้มติดตั้ง GNฟินแฟงก์ ซึ่งเป็นอาวุธควบคุมจากระยะไกลที่มีอานุภาพเหนือกว่าGNแฟงก์มาก ซึ่งนอกจากฟินแฟงก์ขนาดใหญ่สี่ยูนิตด้านหลังแล้ว รีบอนส์กันดั้มยังมีฟินแฟงก์ขนาดเล็กอยู่ที่โล่และเอวรวมหกยูนิต
รีบอนส์กันดั้มสามารถแปลงร่างเป็นรีบอนส์แคนน่อนได้ ซึ่งร่างนี้จะเน้นที่พลังทำลายในระยะไกล โดยGNฟินแฟงก์ขนาดใหญ่นั้นจะทำงานเป็นปืนใหญ่GNลองแคนน่อนที่มีอานุภาพสูง ในร่างรีบอนส์แคนน่อนนี้จะติดGNบัสเตอร์ไรเฟิลไว้ที่แขน ส่วนมือนั้นจะเป็นมือแบบคีมซึ่งใช้เป็นแส้เอกเนอร์วิป กงเล็บติดสายเคเบิลที่สามารถเจาะGNฟิลด์ได้และใช้ปล่อยไฟฟ้าเล่นงานนักบินพร้อมกับสร้างความเสียหายให้โมบิลสูทได้ในเวลาเดียวกัน
ริบบอนนั้นใช้รีบอนส์กันดั้มในการต่อสู้กับเซอเลสเชี่ยลบีอิ้งในการช่วงชิงเวด้า ซึ่งในที่สุดนั้นรีบอนส์กันดั้มก็ได้รับความเสียหายอย่างหนักในการต่อสู้กับดับเบิ้ลโอไรเซอร์ของเซ็ตสึนะ เอฟ. เซย์เอย์ แต่ริบบอนก็ได้ชิงเอาGNไดรฟ์เตาหนึ่งของดับเบิ้ลโอกันดั้มไปใช้กับโอกันดั้มเพื่อต่อสู้ต่อ ก่อนจะถูกกันดั้มเอกเซียรีแพร์ทูว์ทำลายในที่สุด
ลักษณะและคุณสมบัติหลายๆอย่างของรีบอนส์กันดั้มนั้นมีที่มาจากโมบิลสูทที่อามุโร่ เรย์ (ซึ่งพากษ์เสียงโดยโทรุ ฟุรุยะเช่นเดียวกับริบบอน) ใช้ในกันดั้มภาคต่างๆ โดยโทนสีแดงบนพื้นขาวนั้นมาจากZพลัสA1ในภาคกันดั้มเซนติเนล ร่างรีบอนส์แคนน่อนมีลักษณะคล้ายกับกันแคนน่อนในโมบิลสูทกันดั้ม และชื่อฟินแฟงก์นั้นมาจากฟินฟันเนลของนิวกันดั้มในภาคโมบิลสูทกันดั้ม : ชาร์ เคาน์เตอร์ แอทแทค
อัลวารอน

| GNMS-XCVII อัลวารอน > ข้อมูลทั่วไป |
| --- | --- |
ประเภท: โมบิลสูท
ความสูง: 17.6 เมตร
น้ำหนัก: 69.2 ตัน
เกราะ: Eคาร์บอน
อุปกรณ์: GNบีมเซเบอร์ GNบีมไรเฟิล
คุณสมบัติพิเศษ: GNไดรฟ์เทา GNฟิลด์บาเรียร์
นักบินสำคัญ: อัลเลฮานโดร คอนเนอร์
ด ค ก
GNMS-XCVII อัลวารอน (ญี่ปุ่น: アルヴァアロン;อังกฤษ: Alvaaron) เป็นโมบิลสูทตัวร้ายใน โมบิลสูทกันดั้มดับเบิลโอ ฤดูกาลแรก
อัลวารอนเป็นโมบิลสูทสีทองที่อัลเลฮานโดร คอนเนอร์ใช้ร่วมกับสหประชาชาติในการกวาดล้างเซอเลสเทียลบีอิง ซึ่งอัลวารอนนั้นพัฒนามาจากข้อมูลของไอกันดั้มและใช้GNไดรฟ์เทาเป็นเครื่องกำเนิดพลังงานเหมือนกันดั้มโธรน ในครั้งแรกที่ปรากฏตัวนั้น อัลวารอนเป็นศูนย์กลางของโมบิลอาเมอร์ขนาดใหญ่ GNMA-XCVII อัลวาทอร์ ซึ่งติดตั้งGNไดรฟ์เทาถึง7เตาทำให้มีกำลังมหาศาลจนสามารถกางบาเรียร์GNฟิลด์ซึ่งสามารถป้องกันได้แม้แต่GNบาซูก้าของกันดั้มเวอร์เชียและอนุภาคที่แผ่ออกมาจะเป็นสีทอง อัลวาทอร์มีอาวุธเป็นGNบีมแคนน่อนขนาดใหญ่อยู่ด้านหน้า GNบีมแคนน่อนขนาดเล็ก24กระบอกรอบตัว ส่วนหางนั้นจะเก็บGNแฟงก์ขนาดใหญ่ไว้ และข้างลำตัวจะเป็นก้ามขนาดใหญ่สำหรับต่อสู้ในระยะประชิด อัลวารอนนั้นรวมร่างอยู่ตรงกลางของอัลวาทอร์และใช้บีมไรเฟิลคู่ยิงโจมตีศัตรูได้ เมื่ออัลวาทอร์ได้รับความเสียหายอย่างหนัก อัลวารอนก็จะแยกตัวออกจากอัลวาทอร์แล้วกางปีกออก นอกจากบีมไรเฟิลคู่แล้ว อัลวารอนยังมีบีมเซเบอร์แบบสองปลายเป็นอาวุธในระยะประชิด ส่วนปีกของอัลวารอนนั้นใช้เก็บประจุอนุภาคGN ซึ่งนอกจากจะใช้สร้างบาเรียร์GNฟิลด์ที่แข็งแกร่งได้แล้วยังใช้เพิ่มอานุภาพของบีมไรเฟิลเป็นลำแสงที่รุนแรงมากได้อีกด้วย
อัลวาทอร์และอัลวารอนนั้นถูกทำลายในการต่อสู้กับกันดั้มเอกเซียซึ่งมีGNซอร์ดที่สามารถเจาะทะลุGNฟิลด์ได้
ไอกันดั้ม

CBY-001 ไอกันดั้ม (ญี่ปุ่น: 1ガンダム;อังกฤษ: 1 Gundam) เป็นโมบิลสูทตัวร้ายที่มีบทบาทสำคัญในนิยายประกอบภาพ โมบิลสูทกันดั้ม 00P และเป็นโมบิลสูทตัวเอกในภาคต่อคือ โมบิลสูทกันดั้ม 00I รหัส CBY-001 นั้นต่อมาเปลี่ยนเป็น CB-001
ไอกันดั้มเป็นกันดั้มรุ่นผลิตจำนวนจำกัดที่ได้รับการออกแบบให้กันดั้มไมสเตอร์อีกกลุ่มซึ่งเป็นมนุษย์สมองกลอินโนเวดทั้งหมด โดยไอกันดั้มนี้นับเป็นทายาทโดยตรงของโอกันดั้มและใช้รูปร่างที่คล้ายกับกันดั้มเอกเซีย ซึ่งไอกันดั้มนั้นได้รับการออกแบบสำหรับใช้ในปฏิบัติการทั่วไปและใช้อาวุธเป็นแบบมาตรฐานคือ GNบีมเซเบอร์ GNบีมไรเฟิล และโล่ GNชิลด์ ไอกันดั้มนั้นจะออกปฏิบัติการร่วมกับโมบิลสูทอีกรุ่นคือ GNแคนน่อนซึ่งจะใช้อาวุธหนักยิงสนับสนุนจากระยะไกล ไอกันดั้มเป็นโมบิลสูทอีกรุ่นนอกจากโอกันดั้มที่มีความสามารถ GNเฟเธอร์ ซึ่งGNไดรฟ์จะแผ่อนุภาคออกมาเป็นแบบปีกเทวทูตเพื่อรบกวนการทำงานของอุปกรณ์อิเล็กทรอนิกในระยะใกล้เคียงและยังเป็นผลทางจิตวิทยาให้ศัตรูหวาดกลัว
ไอกันดั้มที่ปรากฏตัวในภาค 00P นั้นเป็นของบีไซด์ เพน โดยครั้งแรกนั้นบีไซด์ได้โจมตีกันดั้มอาร์เทมีของกันดั้มไมสเตอร์874ระหว่างที่กำลังต่อสู้กับGNแคนน่อน แต่ในที่สุดบีไซด์เองก็ถูกฆ่าในการต่อสู้กับกันดั้มราซิเอลของเกรฟ วิโอเลนโต ไอกันดั้มเครื่องนี้นั้นต่อมาได้รับการซ่อมแซมจนสมบูรณ์และกลายเป็นโมบิลสูทของเลฟ เรซิตาติโว ซึ่งเป็นอินโนเวดที่ใช้ร่างเดิมของบีไซด์ เนื่องจากก่อนตายนั้นบีไซด์ได้โหลดโปรแกรมบุคลิกของตนไว้ในระบบของไอกันดั้มจึงสามารถทำการควบคุมร่างแทนเลฟได้เหมือนเป็นบุคลิกที่สอง ไอกันดั้มเครื่องนี้ต่อมาได้รับความเสียหายในการต่อสู้กับกันดั้มอัสเทรีย แบบFของฟอน สปาค และได้รับการปรับปรุงใหม่เป็น CB-001.5 ไอส์กันดั้ม